ⵉⵙⵔⴰⵢⵉⵍ

ⵉⵙⵔⴰⵢⵉⵍ (ⵙ ⵜⵄⵉⴱⵔⵉⵜ יִשְרָאֵל, ; ⵙ ⵜⴰⵄⵕⴰⴱⵜ: إسرائيل‎,) ⵉⵙⵎ ⵏⵏⵙ ⵓⵏⵚⵉⴱ ⴰⵡⴰⵏⴽ ⵏ ⵉⵙⵔⴰⵢⵉⵍ (ⵙ ⵜⵄⵉⴱⵔⵉⵜ: מְדִינַת יִשְרָאֵל‎ ; ⵙⵜⴰⵄⵕⴰⴱⵜ: دَوْلَةْ إِسْرَائِيل‎), ⵜⴰⵎⵓⵔⵜ ⵜⵍⵍⴰ ⴳ ⵓⵜⴰⵔⴰⵎ ⵏ ⵓⵎⵏⵥⴰⵡ ⵏ ⵜⴰⵣⵉⵜ  ⴷ ⵓⴳⵎⵎⴰⴹ ⴰⴳⵎⵓⴹⴰⵏ ⵏ ⵢⵉⵍⵍ ⴰⴳⵔⴰⴽⴰⵍ, ⵜⴷⵔⵓ ⵉⵡⵓⵜⵜⴰ ⴰⴽⴷ ⵍⵓⴱⵏⴰⵏ ⵙⴳ ⵓⴳⴰⴼⴰ, ⵙⵓⵔⵢⴰ ⵙⴳ ⵓⴳⴰⴼⴰ ⴰⴳⵎⵓⴹⴰⵏ, ⵓⵕⴹⵓⵏ ⵙⴳ ⵓⴳⵎⵓⴹ, ⵎⵉⵚⵔⴰ ⵙⴳ ⵓⵏⵥⵓⵍ, ⴷ ⵢⵉⵍⵍ ⴰⵎⵜⵜⴰⵏ ⴳⵔⴰⵙ ⴷ ⵓⵕⴹⵓⵏ.

ⴰⵡⴰⵏⴽ ⵏ ⵉⵙⵔⴰⵢⵉⵍ ⴷ ⴰⵡⴰⵏⴽ ⴰⵙⵓⴼ ⵉⵥⵍⵉⵏ ⵙ ⵡⵓⴷⴰⵢ ⴳ ⵓⵎⴰⴹⴰⵍ, ⵜⴰⵊⵓⵎⵎⴰ ⵏⵏⵙ 20,770–22,072 ⴽⵎ². ⵥⴷⵖⵏ ⴷⵉⴳⵙ 8,804,180http://www.cbs.gov.il/reader/cw_usr_view_Folder?ID=141 ⵏ ⵓⵎⴷⴰⵏ, 74,7% ⵏ ⵡⵓⴷⴰⵢⵏ, 20,8% ⵏ ⵡⴰⵄⵔⴰⴱⵏ, ⴷ 4,5% ⵢⴰⴹⵏhttps://www.jewishvirtuallibrary.org/latest-population-statistics-for-israel. 
ⴰⵡⴰⵏⴽ ⴰⵜⵔⴰⵔ ⵏ ⵉⵙⵔⴰⵢⵉⵍ ⵎⵖⵉⵏ ⴷ ⵉⵥⵓⵔⴰⵏ ⵏⵏⵙ ⵙ ⵜⵡⵏⴳⵉⵎⵜ ⵏ ⵜⵎⵓⵔⵜ ⵏ ⵉⵙⵔⴰⵢⵉⵍ (ⵔⵜⵣ ⵉⵙⵔⴰⵢⵉⵍ) ⵏⵏⴰ ⵉⵍⵍⴰⵏ ⴷⴰⵔ ⵡⵓⴷⴰⵢⵏ ⴳ ⵓⴳⴳⴰⵔ ⵏ 3000 ⵉⵙⴳⴳⵯⴰⵙⵏ. ⴷⴼⴼⵉⵔ ⴰⵎⴳⴰⵔⵓ ⴰⵎⴰⴹⵍⴰⵏ ⴰⵎⵣⵡⴰⵔⵓ, ⵜⵓⵊⵊⴰ ⴷ ⵜⵎⴰⴷⴷⴰⵙⵜ ⵏ ⵜⵎⵜⵜⵉⵡⵉⵏ ⵉⵎⵓⵏⵏ ⴰⵏⴱⴹ ⵏ ⵓⴳⵎⵓⴹ ⴰⵏⴰⵎⵎⴰⵙ ⴷ ⴼⵍⵉⵙⵟⵉⵏ ⴳⵔ ⵉⴼⴰⵙⵙⵏ ⵏ ⵉⴱⵔⵉⵟⴰⵏⵉⵢⵏ ⵏⵏⴰ ⵉⴱⴷⴷⵏ ⵖⴼ ⵓⵙⵔⵙⵍ ⵏ ⵜⵎⵓⵔⵜ ⵉⵥⵍⵉⵏ ⵙ ⵡⵓⴷⴰⵢⵏ ⴳ ⴰⵙⴳⴳⵯⴰⵙ ⵏ 1947,  ⵜⴰⵎⵜⵜⵉⵡⵉⵏ ⵉⵎⵓⵏⵏ ⴱⴹⴰⵏ ⵜⴰⵎⵓⵔⵜ ⵏ ⴼⴰⵍⵙⵟⵉⵏ ⵖⴼ ⵙⵉⵏ ⵉⵡⵓⵏⴰⴽ, ⵢⵓⵏ ⴷ ⴰⵡⴰⵏⴽ ⵓⴷⴰⵢ, ⵡⴰⵢⴹ ⴷ ⴰⵄⵔⴰⴱ, ⴳ 14 ⵎⴰⵢⵢⵓ 1948 ⵢⵓⵎⵥ ⵓⵡⴰⵏⴽ ⵏ ⵉⵙⵔⴰⵢⵉⵍ ⴰⵣⴰⵔⵓⴳ ⵏⵏⵙ ⵙ ⵓⵎⵙⴰⵙⴰ ⵏ ⵜⵎⵜⵜⵉⵡⵉⵏ ⵉⵎⵓⵏⵏ. ⴹⴰⵔⴰⵜ ⵏ ⵓⵢⴰ ⵏⴽⵔⵏ ⴷ ⵡⴰⵄⵔⴰⴱⵏ ⵙ ⵓⵎⴳⴰⵔⵓ ⵎⴳⴰⵍ ⵓⴷⴰⵢⵏ ⵉⴷⵖ ⵓⵔ ⵙⵙⵉⴽⵣⵏ ⴰⵣⴰⵔⵓⴳ ⵏ ⵉⵙⵔⴰⵢⵉⵍ, ⵎⴰⵛⴰ ⵓⴷⴰⵢⵏ ⵔⵏⴰⵏ ⵢⴰⵍⵍ ⵉⵎⴳⴰⵔⵓⵜⵏ ⵎⴳⴰⵍ ⵏ ⵡⴰⵄⵔⴰⴱⵏ, ⵙⵓⵍ ⵙⵏⴼⵓⵣⵣⵓⵏ ⵉⵡⵓⵜⵜⴰ ⵏⵏⴰ ⵏⵏⴰ ⴰⵙⵏ ⵜⴼⴽⴰ ⵜⵎⴰⴷⴷⴰⵙⵜ ⵏ ⵜⵎⵜⵜⵉⵡⵉⵏ ⵉⵎⵓⵏⵏ.

ⵉⵙⵎ
ⵉⵙⵎ ⵏ ⵉⵙⵔⴰⵢⵉⵍ ⵢⵓⵎⴰⵏ ⴷ ⵜⵉⴽⵍⵜ ⵜⴰⵎⵏⵣⵓⵜ ⴳ ⵓⵙⴳⴳⵯⴰⵙ 1200 ⴷⴰⵜ ⵜⴰⵍⴰⵍⵉⵜ ⵏ ⵄⵉⵙⴰ, ⵉⵙⵎ ⴰⴷ ⵉⵍⵍⴰ ⴷ ⵡⵉⵏ ⵏ ⵜⴰⴳⵍⴷⵉⵜ ⵏ ⵉⵙⵔⴰⵢⵉⵍ ⵜⴰⵎⵣⵡⴰⵔⵓⵜ. ⵉⵙⵎ ⵏ ⵉⵙⵔⴰⵢⵉⵍ ⴷ ⵉⵙⵙⵎ ⵏⵏⴰ ⵉⴼⴽⴰ ⵢⴰⴽⵓⵛ ⵉ ⵢⴰⵄⵇⵓⴱ ⴰⵙⵙ ⵎⵉ ⵉⵏⵏⵓⵖ ⴰⵔ ⵜⴰⵎⴰ ⵏ ⵉⵏⴳⵍⵓⵙⵏ ⵏ ⵢⴰⴽⵓⵛ. ⴰⵏⴰⵎⴽ ⵏⵏⵙ « ⵡⵉⵏ ⵉⵏⵏⵓⵖⵏ ⴰⵔ ⵜⴰⵎⴰ ⵏ ⵢⴰⴽⵓⵛ » ⵢⴰⵄⵇⵓⴱ ⴷ ⴱⴰⴱⴰⵙ ⵏ 12 ⵏ ⵜⵡⵙⴰⵜⵉⵏ ⵏⵏⴰ ⵉⴼⴼⵖⵏ ⵙ ⵎⵉⵚⵔⴰ. 
ⵉⵎⵣⴷⴰⵖ ⵏ ⵉⵙⵔⴰⵢⵉⵍ ⵜⵜⵡⴰⵙⵙⵏⵏ ⵙ “ⴰⵔⵔⴰⵡ ⵏ ⵉⵙⵔⴰⵢⵉⵍ” ⵏⵖ “ⵉⵙⵔⴰⵢⵉⵍⵉⵜⵏ” ⴳ ⵜⵙⵖⵔⵓⵜ ⵏ ⵓⵣⴰⵔⵓⴳ ⵏ ⵓⵡⴰⵏⴽ ⵏ ⵉⵙⵔⴰⵢⵉⵍ ⴳ ⵓⵙⴳⴳⵯⴰⵙ ⵏ 1948.

ⵉⵙⴰⵖⵓⵍⵏ